**Sajtóközlemény**

**Dátum:** 2018. március 21.

**Roto a „Fensterbau Frontale“ 2018 szakkiállításon**

Az iparágat újra meghatározó bukó-nyíló vasalatrendszer ablakokhoz és erkélyajtókhoz / Következő innovatív ugrás a „Roto NX-szel“ / Ügyfelek által adott impulzusok – haszon a vevők számára / A „világbajnok“ státusz kötelez / Átfogó generációváltás / „Mindig a megfelelő döntés“ / Bevált és új alkatrészcsoportok / Intelligens megoldások négy súlyponti témához / Premier a V zárócsaphoz / Okosotthon-képes rádiófrekvenciás érzékelő / Konkrét átállási érvek / Terv szerinti piacra történő bevezetés

**Roto: A jó még jobb lett**

***Leinfelden-Echterdingen - (rp)*** Végső soron a sokrétű felhasználási és alkalmazási előnyök összessége az, mely az „új bukó-nyíló zászlóshajónk” fölényét a gyakorlatban igazolja. Ezért mindenek előtt a nyílászárógyártók és -beépítők fogják „gyorsan felismerni”, hogy ezzel mindenkor a megfelelő (beruházási) döntést hozzák meg. Az átfogó, már túlnyomó többségben szállítható portfolió azonban az építőanyag forgalmazók és vasalatkereskedők, valamint magán építtetők és ingatlantulajdonosok számára is „biztos választásnak” minősül. Ezt a meggyőződőst képviselte a Roto a „Fensterbau Frontale“ alatt „az iparágat újra meghatározó bukó-nyíló vasalatrendszer ablakokhoz és erkélyajtókhoz” piaci premierje alkalmával. A „Roto NX“ a következő nagy fejlődési lépést és mérföldkövet jelenti az olyan központi iparágbeli témáknál, mint gazdaságosság, biztonság, kényelem és dizájn.

A szigorúan a speciális vevői előnyökre fókuszáló komplett program továbbírja az építőipari beszállító több mint 80 éves „bukó-nyíló sikertörténetét”. Ez többek között abban is megmutatkozik, hogy a vállalat az alapítása óta körülbelül fél milliárd nyíló/bukó-nyíló garnitúrát adott el 55 országban, így kiérdemelte a „világbajnok” címet. Az aktuális innovációs ugrás egy intenzív „trendfelmérés” és átfogó partneri kérdőív kitöltés eredménye. Így a nemzetközi vezető vásáron 2016-ban több mint 90 – pl. USA-beli, oroszországi, lengyelországi, mexikói, németországi, ausztriai, hollandiai és svájci – ügyfélcsoporttal folytatott megbeszélés fontos információforrás volt. A bukó-nyíló vasalat jövőjéről szóló gyakorlati indíttatású megbeszélések középpontjában ez után gyakran olyan aspektusok álltak, mint a még jobb szerelhetőség, csekélyebb cikkmennyiség, kevesebb raktározási szükséglet, kényelmesebb funkcionalitás és kifinomultabb megjelenés.

**Gazdaságos, megbízható, kényelmes és esztétikus**

A „Roto NX“ meggyőzően teljesíti ezeket és az egyéb követelményeket is. Sikerült a „jót még jobbá tenni”. A szortiment ugyanis összeköti a bevált előző „NT” generáció elemeit az új, ill. jelentősen optimalizált alkatrészekkel. Hogy mi jellemzi a generációváltást részleteiben – ezt mutatta be a gyártó a szakmai közönség részére Nürnbergben számos kiállított mintadarabon keresztül. Ezek a széles teljesítmény- és megoldási spektrumot négy központi témán keresztül jelenítették meg.

Először is a vasalatrendszer nagyfokú gazdaságosságot kínál. A gyártásban és a beépítés során egyszerű és gyors szerelést tesz lehetővé. Ezen kívül jelentősen csökkenti a raktározási és logisztikai ráfordítást, így időt és pénzt takarít meg. A továbbiakban a gyártó célja a nyílászáróknál a cikkek darabszámának tartós csökkentése. Erre a gyakorlatban az univerzális jobbos/balos kialakítású alkatrészek (olló- és sarokcsapágy, ollóelőlap) használata, valamint a rúdzárelőlapról a zártest/cilinderzártest lecsatlakoztatása ad lehetőséget. Ezen kívül a program magas minőségi színvonalat garantál és teljesíti a releváns szabványokat.

Másodszor a „Roto NX“ több tekintetben kifejezetten a biztonság záloga. Így a „TiltSafe“ ablak esetében kiegészítő elemekkel kombinálva bukó állásban RC 2 szerinti betörésgátlást lehet elérni. Ezen felül az alkalmazása biztonságosabb, mivel magasabb tartóterhelések válnak lehetségessé már a standard kivitel esetében is. Végül az átfogó szortiment a rugalmasság, megbízhatóság és ezzel a döntésbiztonság maximumát nyújtja.

Harmadszor, a rendszer növeli a kényelmet. Egyrészt könnyű kezelhetőséggel és tartós működőképességével nagyon felhasználóbarát. Másrészt emeli a lakáskomfortot, például az integrált résszellőztetővel és az épületautomatizálási rendszerekbe történő problémamentes integrálhatóságával.

Negyedszer a teljes vasalatcsalád igényes dizájnnal rendelkezik. Eléri ezt többek között decens takarókkal, rejtett csavarokkal és esztétikus porszórrással, mint amilyen az új „titán” felület. Ezen kívül a rendszer a nagyobb üvegfelületekkel rendelkező – a mai trendeknek megfelelő – modern helyiségkialakításhoz friss impulzust biztosít, mivel lehetővé teszi a 200 mm-rel nagyobb, 2.800 mm-es nyílászáró magasságot.

**Kettős premier**

Ezek alapján a látogatók élőben és működésközben tekinthették meg többek között az alábbi új alkatrészcsoportokat: P pántoldal műanyag ablakhoz, T pántoldal faablakhoz 150 kg-os szárnytömegig, a „TiltSafe“ ablak, magasabb kilincstávolságú rúdzár „EasyMix” rendszerrel a csavar nélküli szerelésért, szárnyperemrúdzár Plus, hibásműködtetésgátló és a mechanikus erkélyajtócsappantyú. Ezen kívül a bukó-nyíló piacvezető még két új programelemmel szolgált, melyek gondoskodnak a jövőben az ügyfél számára még inkább kifejeződő „Roto-NX” haszonról.

A 2019-től szállítható V zárócsap az idő- és költségtakarékos állíthatósági lehetőségeknek köszönhetően tovább növeli a rendszer gazdaságosságát. Az optimalizált horonyhézag tolerancia tartomány az üzemben és a beépítés helyén ugyancsak csökkentett szerelési ráfordítást tesz szükségessé, ugyanúgy mint, a szorítónyomás erősségének a jelölése. Ezen kívül a magasság- és szorítónyomás állítható 4-es imbuszkulccsal és a meglévő NT állítókulcsokkal is.

Az okosotthon-képes megoldás gyakorlati bemutatója a „TiltSafe” funkciónak az épületautomatizálási rendszerbe történő kényelmes integrálását mutatta be egy „dokkolt” rádiófrekvenciás újdonság segítségével. A rádióvezérlésen alapuló megoldás kombinálja a rejtett „Roto E-Tec Drive“ ablakbuktató hajtóművet a 2018 végétől szállítható „Roto Com-Tec“ érzékelővel, amely többek között az „EnOcean” vezetéknélküli adatátviteli technológiával van ellátva. A nyílt rendszerhez a piacon lévő programok bármikor hozzákapcsolódhatnak. Ezáltal a HUB-bal és applikációval szintén rendelkező újdonság széles alkalmazási lehetőséggel illeszthető bele az automatizált otthonok rendszerébe.

**Aktív kölcsönös támogatás**

Az innovatív, kompletten fejlesztett „Next Generation“ a bukó-nyíló-vasalatoknál a jövő megoldásait jelenti az ablakok esetében, megbízható, stabil és erős piaci partnertől származik, biztosítja a hosszú élettartamot, a magas minőséget, és nem utolsósorban a német mérnöki tudás kifejezője. Ezért a leinenfeldi (Németország), kalsdorfi (Ausztria) és lövői (Magyarország) üzemekben gyártott portfolióra történő átállás az ügyfél számára „mindig a megfelelő megoldást” jelenti, jelentették ki összefoglalóan a „Fensterbau Frontale“ eseményén. A nyílászárógyártók számára a „Roto NX” vasalatra történő fokozatos átállás során a vasalatgyártó felajánlotta a saját értékesítési- és „Lean” szakértőinek aktív támogatását.

A nemzetközi piacra történő bevezetés a tervek szerint indult. Egy a termék bevezetését kísérő kampánycsomag sokoldalú, országspecifikusan alkalmazott marketingeszközöket foglal magában számos nyelven. Részletesebb információk a [www.roto-nx.com](http://www.roto-nx.com) oldalon találhatóak.

Szabadon sokszorosítható – Másolatot kérünk

**Kiadja:** Roto Frank AG • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0 • Fax +49 711 7598 253 • info@roto-frank.com

**Szerkesztő:** Linnigpublic Agentur für Öffentlichkeitsarbeit GmbH • Büro Koblenz • Fritz-von-Unruh-Straße 1 • 56077 Koblenz • Tel. +49 261 303839 0 • Fax +49 261 303839 1 • koblenz@linnigpublic.de; Büro Hamburg • Flottbeker Drift 4 • 22607 Hamburg • Tel. +49 40 82278216 • Fax +49 40 82278217 • hamburg@linnigpublic.de